Diari Oficial de la Generalitat Valenciana


Sumari del DOGV 3922, del 22-01-2001 (2001/154)

RESOLUCIÓ de 21 de novembre de 2000, de la Direcció General d'Indústria i Energia, per la qual s'autoritza temporalment el canvi de característiques del gas que s'ha de subministrar de conformitat amb la clàusula tercera de la resolució sobre la concessió administrativa a Distribuidora de Gas Canalizado de la Comunidad Valenciana, SA, per a la prestació del servei públic de distribució i subministrament de gas canalitzat per a usos domèstics, comercials i a xicotetes indústries, al terme municipal de Sax de la província d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3922

Data del DOGV
:   22-01-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/154


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 21 de novembre de 2000, de la Direcció General d'Indústria i Energia, per la qual s'autoritza temporalment el canvi de característiques del gas que s'ha de subministrar de conformitat amb la clàusula tercera de la resolució sobre la concessió administrativa a Distribuidora de Gas Canalizado de la Comunidad Valenciana, SA, per a la prestació del servei públic de distribució i subministrament de gas canalitzat per a usos domèstics, comercials i a xicotetes indústries, al terme municipal de Sax de la província d'Alacant. [2001/A154]
  
Vist l'escrit presentat per Gas Alicante, SA, empresa titular del dret a la distribució de gas natural al terme municipal de Sax (Alacant), en el qual sol·licita l'autorització per a la instal·lació i el subministrament de gas propà als habitatges situats al terme municipal de Sax, fins que siga possible el subministrament de gas natural a l'esmentada localitat des de la xarxa bàsica de gasoductes.
  
Atesa la Resolució de 17 de setembre de 1998, per la qual s'atorgà la concessió administrativa per a la prestació del servei públic de distribució i subministrament de gas canalitzat, per a usos domèstics, comercials i a xicotetes indústries, sent el tipus de gas autoritzat el gas natural procedent de gasoducte.
  
Atés que la clàusula tercera de la indicada resolució preveu que el canvi de característiques de gas subministrat o la substitució per un altre d'intercanviable requereix l'autorització de la Direcció General d'Indústria i Energia.
  
Atés que fins al moment actual no ha sigut possible el subministrament de gas natural des de la xarxa de gasoductes.
  
Vist l'informe favorable emés pel Servei Territorial d'Indústria i Energia d'Alacant.
  
Aquesta Direcció General d'Indústria i Energia resol:
  
Autoritzar temporalment el canvi de característiques del gas que s'ha de subministrar al terme municipal de Sax (Alacant), d'acord amb les següents condicions:
  
Tipus de gas: propà comercial canalitzat des de depòsits de distribució.
  
Característiques: la xarxa es dissenyarà i construirà per a distribuir gas natural i d'acord amb les característiques indicades en el projecte de concessió.
  
A partir del moment en el qual el gas natural procedent del gasoducte estiga disponible al terme municipal de Sax, es procedirà a la substitució del subministrament de gas propà per gas natural, en un termini màxim de tres mesos.
  
Aquesta substitució del gas propà a gas natural serà gratuïta per a l'usuari final, i el procediment d'intercanvi es realitzarà d'acord amb el document que prèviament es presentarà a l'administració.
  
En el termini d'un mes, a partir de la publicació d'aquesta resolució en el Diari Oficial de la Generalitat Valenciana, el titular presentarà els projectes tècnics que resulten necessaris reglamentàriament, els quals seran sotmesos a l'aprovació del Servei Territorial d'Indústria i Energia d'Alacant.
  
Aquesta resolució no és definitiva en via administrativa i contra ella podrà interposar-se un recurs d'alçada davant el conseller d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.